У выпадку адмены судовай пастановы, прыведзенай у выкананне, і вынясення пасля новага разгляду справы рашэння аб адмове ў іску або прысуду аб спыненні вядзення па справе або пакіданні заявы без разгляду, а таксама задавальнення іску ў меншым памеры адказчыку павінна быць вернута ўсё тое, што было з яго спагнана на карысць істца па адмененай судовай пастанове (паварот выканання судовай пастановы). Артыкул 466. Разгляд пытання аб павароце выканання судовай пастановы судом першай інстанцыі Суд, у які справа перададзена на новы разгляд, абавязаны па сваёй ініцыятыве разгледзець пытанне аб павароце выканання судовай пастановы і вырашыць яго ў новым рашэнні або прысудзе, якімі заканчваецца вядзенне па справе. У выпадку, калі суд, які разглядае справу нанава, не вырашыў пытанне аб павароце выканання судовай пастановы, адказчык мае права падаць у гэты суд заяву аб павароце выканання судовай пастановы. Заява аб павароце выканання судовай пастановы разглядаецца на судовым пасяджэнні з апавяшчэннем юрыдычна зацікаўленых у зыходзе справы асоб. Няяўка ўказаных асоб, апавешчаных належным чынам аб часе і месцы судовага пасяджэння, не з'яўляецца перашкодай для вырашэння пытання аб павароце выканання судовай пастановы. Па выніках разгляду заявы аб павароце выканання судовай пастановы судом выносіцца прысуд, копіі якога накіроўваюцца юрыдычна зацікаўленым у зыходзе справы асобам. На прысуд суда па пытанні аб павароце выканання судовай пастановы можа быць пададзена прыватная скарга або прынесены прыватны пратэст. Артыкул 467. Вырашэнне пытання аб павароце выканання судовай пастановы судом апеляцыйнай або нагляднай інстанцыі Суд, які разглядае справу па апеляцыйнай скарзе (пратэсце) або па пратэсце ў парадку нагляду, калі ён сваім прысудам або пастановай канчаткова вырашае спрэчку, або спыняе вядзенне па справе, або пакідае заяву без разгляду, абавязаны вырашыць пытанне аб павароце выканання судовай пастановы, прыведзенай у выкананне, або перадаць яго на вырашэнне суда першай інстанцыі. Калі ў прысудзе або пастанове вышэйстаячага суда няма ніякіх указанняў па пытанні аб павароце выканання судовай пастановы, даўжнік, які выканаў судовую пастанову, мае права падаць адпаведную заяву ў суд першай інстанцыі. У выпадку адмены ў парадку нагляду судовых пастаноў па справах аб спагнанні грашовых сум па патрабаваннях, якія вынікаюць з працоўных і звязаных з імі адносін, па патрабаваннях аб выплаце аўтарскага ўзнагароджання, аб спагнанні аліментаў, расходаў, затрачаных дзяржавай на ўтрыманне дзяцей, якія знаходзяцца на дзяржаўным забеспячэнні, аб спагнанні сум у пакрыццё шкоды, прычыненай грамадзяніну калецтвам або іншым пашкоджаннем здароўя, паварот выканання судовай пастановы дапускаецца, калі адмененая судовая пастанова была заснавана на паведамленых істцом ілжывых звестках або прадстаўленых ім падложных дакументах. У выпадку адмены ў апеляцыйным парадку судовай пастановы паварот выканання судовай пастановы праводзіцца па ўсіх справах, за выключэннем спраў аб спагнанні аліментаў, аб спагнанні расходаў, затрачаных дзяржавай на ўтрыманне дзяцей, якія знаходзяцца на дзяржаўным забеспячэнні, паварот выканання судовай пастановы па якіх дапускаецца толькі ў тых выпадках, калі адмененая судовая